  Майя Бывальцева Ижкарын азьвыл Удмурт лулчеберетъя центрлэн учкетэз 2021-тӥ ар пумозь дась луыны кулэ. Концепциез кылдытонъя вожвылъяськонын Ульяновскысь архитектурной бюро утӥз. Со сярысь Удмуртиысь интывылэз азинтонъя центрлэн пресс-службаез ивортӥз. Вожвылъяськон 4-тӥ гудырикошконысен мынӥз. Куриськон укмыс компаниослэсь вуиз. Контрактъя ужъёслэн дунзы 4 миллион 700 сюрс манет. Соосты нуыны коньдон элькун бюджетысь висъямын. Маиз умой, концепцилэн куроназ нимаз пусъемын юртлэн (азьвыл В. Г. Короленко нимо театрлэн юртэз – ред.) валтӥсь фасадъёссэ но архитектуразэ утёно шуыса пусъемын. Озьы ик юртэн ужаку йӧскалык аспӧртэмлыкез лыдэ басьтыны кулэ Пётр Данилов, «Айкай» театрлэн кивалтӥсезӴектос бордын ужан куинь ӧръёсъя мыноз: социокультурной блок, экономикая блок, архитектурая блок. Котыр ласянь чаклам учкетлы луыса валан кылдоз, мае юртэ интыяны луоз, кызьы юрт ужалоз, кыӵе солэн тусыз луыны быгатоз. Ӵектос бордын ужан кутскемын ни.Азьвылгес ми подрядчиклы тодматскон понна ужкагазъёсты но юрт сярысь вань ивортодэтэз ыстӥмы. Таяз удмуртарняе подрядчик интыысь лулчеберетъя, удмуртъёслэн но тодосъя огазеяськонъёслэн ыстэм муртъёсынызы пумиськоз. Отын вераськозы, кыӵе пуштросэз луыны кулэ вуоно Удмурт лулчеберетъя центрлэн Вячеслав Правдзинский, Удмуртиысь интывылэз азинтонъя центрлэн кивалтӥсезТодэ вайытом, 2011-тӥ арозь юртын Драмая В. Г. Короленко нимо ӟуч театр интыяськиз. Со арын юртэз ужаны ярантэмен лыдъязы, труппа азьвыл «Ижмаш» лулчеберет юртэ выжиз. Театрлэсь юртсэ сэрттыны ӵектылӥзы. Но 2029-тӥ арын сое утён пумысен пумкылъян кутӥзы.  Вань иворъёсмы «Ижкарысь Удмурт лулчеберетъя юрт» темая Тегъёс: Ижкар Удмуртия Удмуртлулчеберетъяцентр  